**Varianta III**

**R O M Â N I A Proiect**



**JUDEŢUL MUREŞ (nu produce efecte juridice) \***

**CONSILIUL LOCAL MUNICIPAL TÂRGU MUREŞ**

**PRIMAR,**

**Soós Zoltán**

**HOTĂRÂREA nr. \_\_\_\_\_\_\_\_**

**Din \_\_\_\_\_\_\_\_\_\_\_\_\_\_\_\_\_\_\_\_2021**

**privind înființarea Serviciului Public Ecologie, Peisagistică și Salubrizare Urbană – instituție publică de interes local cu personalitate juridică, în subordinea Consiliului Local Municipiul Târgu Mureș, prin reorganizarea** **Serviciului Public Administrația Serelor, Parcurilor și Zonelor Verzi și preluarea unor servicii din structura Serviciului Public Administrației Domeniului Public din cadrul Municipiului Târgu Mureș**

***Consiliul Local Municipal Târgu Mureş, întrunit în şedinţă ordinară de lucru,***

**Având în vedere:**

1. Referatul de aprobare nr.290 din 16.02.2021 SERE/ nr.12710din 16.02.2021 ADP iniţiat de Primar prin Serviciul PublicAdministrația Serelor, Parcurilor și Zonelor Verzi și Serviciul publicAdministrația Domeniului Publicdin cadrul Municipiului Târgu Mureș privind reorganizarea acestora în Serviciul PublicEcologie, Peisagistică și Salubrizare Urbană - instituție publică de interes local cu personalitate juridică,
2. Hotărârea nr. 11 din 28.01.2021 a Consiliului local al Municipiului Târgu Mureș privind aprobarea Regulamentului și a Studiului de oportunitate pentru efectuarea serviciului public de salubrizare stradală și deszăpezire în Municipiul Târgu Mureș

**În conformitate cu prevederile :**

* Legii nr. 53/2003 - Codul muncii, republicată, cu modificările și completările ulterioare;
* Legea nr. 153/2017 privind salarizarea personalului plătit din fonduri publice;
* Legii nr. 52/2003 privind transparența decizională în administrația publică, republicată,
* art.139, art. 129 alin. 1 și 2 lit. a și b, alin. 3 lit. e, alin. 14, art. 130 alin. 1- 3, art. 196 alin. 1 lit. a, şi ale art. 243, alin. (1), lit. „a” , art. 538-562 din OUG nr. 57/2019 privind Codul administrativ,
* art. 8 alin. (1), art.22 alin.3-4 din Legea serviciilor comunitare de utilități publice nr. 51/2006 republicată, cu modificările și completările ulterioare,
* Legea serviciului de salubrizare a localităților nr. 101/2006 republicată,
* Legea nr.211/2011 privind Regimul deșeurilor

**Hotărăşte:**

**Art.1** Se aprobă înființarea Serviciului Public Ecologie, Peisagistică și Salubrizare Urbană – instituție publică de interes local cu personalitate juridică, în subordinea Consiliului Local Municipiul Târgu Mureș, prin reorganizarea Serviciului Public Administrația Serelor, Parcurilor și Zonelor Verzi și preluarea unor servicii din structura Serviciului Public Administrației Domeniului Public din cadrul Municipiului Târgu Mureș.

**Art.2** Denumirea noii instituții publice de interes local cu personalitate juridică este:Serviciul Public Ecologie, Peisagistică și Salubrizare Urbană.

**Art.3** Se aprobă un număr total de 120 posturi - funcții contractuale, organigrama și statul de funcții al Serviciului Public Ecologie, Peisagistică și Salubrizare Urbană**,** conform Anexelor 1 și 2,care fac parte integrantă din prezenta hotărâre**.**

**Art.4** În termen de 30 de zile se va reactualiza Regulamentul de organizare și funcționare al Serviciului Public Ecologie, Peisagistică și Salubrizare Urbană.

**Art.5** Se aprobă darea în administrare a bunurilor aferente realizării serviciilor preluate de la Serviciul Public Administrația Domeniului Public, precum și a bunurilor patrimoniale ale Serviciului public administrația serelor, parcurilor și zonelor verzi către Serviciul Public Ecologie, Peisagistică și Salubrizare Urbană.

**Art.6** Serviciul Public Ecologie, Peisagistică și Salubrizare Urbanăva fi ordonator terțiar de credite,va avea patrimoniu propriu și va funcționa pe bază de gestiune economică, va avea autonomie financiară și funcțională, va fi subiect juridic de drept fiscal, titular al codului unic de înregistrare fiscală și cont deschis la Trezorerie sau la alte unități bancare, va întocmi în condițiile legii BVC și situații financiare anuale și va funcționa cu sediul în loc. Târgu Mureș, str. Prutului nr.24, jud.Mureș.

**Art.7** Serviciul Public Ecologie, Peisagistică și Salubrizare Urbană va avea ca obiect de activitate:

-administrarea, amenajarea și întreținerea serelor, parcurilor și zonelor verzi;

- măturatul, spălatul, stropirea şi întreţinerea căilor publice;

- curăţarea şi transportul zăpezii de pe căile publice şi menţinerea în funcţiune a acestora pe timp de polei sau de îngheţ;

-colectarea cadavrelor animalelor de pe domeniul public şi predarea acestora către unităţile de ecarisaj sau către instalaţiile de neutralizare;

-gestiune câini fără stapâni;

-ecologizare urbană și protecția mediului – coordonare activitate privind conservarea și protecția mediului înconjurător, dezinfecție, dezinsecție și deratizare.

**Art.8** Se împuternicește Primarul Municipiului Târgu Mureș să delege o persoană care să îndeplinească funcția de director, până la organizarea concursului, care va fi ordonator terțiar de credite iar sursele de finanțare ale Serviciului Public Ecologie, Peisagistică și Salubrizare Urbană se realizează integral din bugetul local – sursa A și/sau integral din venituri proprii – activități economice – sursa E.

**Art.9** Se aprobă până la data separării complete a Serviciului Public Ecologie, Peisagistică și Salubrizare Urbană, serviciile de specialitate contabilitate, salarizare, resurse umane, juridic și achiziții să fie asigurate de aparatul de specialitate al Primarului Municipiului

**Art.10** Se împuternicește Primarul Municipiului Târgu Mureș să delege o persoană, pentru reprezentarea Unității Administrativ Teritoriale Municipiul Târgu Mureș în vederea înregistrării fiscale a Serviciului Public Ecologie, Peisagistică și Salubrizare Urbană.

**Art.11** Cu ducerea la îndeplinire se încredinţează Serviciul public Administrația Serelor, Parcurilor și Zonelor Verzi, Serviciul salarizare și resurse umane, Serviciul Public Administrația Domeniului Public și Direcția Economică.

**Art.12** Prezenta hotărâre se comunică:

● Primarului municipiului Târgu Mureş

●Serviciului PublicAdministrația Serelor, Parcurilor și Zonelor Verzi

● Direcției economice

● Serviciului salarizare și resurse umane,

● Serviciului public Administrația domeniului public

● Se va publica pe site-ul instituţiei.

**Art.13** În conformitate cu prevederile art.252 alin.(1) lit. c) și ale art.255 din O.U.G.nr.57/2019 privind Codul administrativ, cu modificările și completările ulterioare, precum și ale art.3, alin.(1) din Legea nr.554/2004 privind Contenciosul administrativ, cu modificările și completările ulterioare, prezenta hotărâre se înaintează Prefectului Județului Mureș.

**Viză de legalitate**

**p. Secretarul General al Municipiului Târgu Mureș,**

**Szövérfi László**

**\*Actele administrative sunt hotărârile de Consiliu Local care intră în vigoare şi produc efecte juridice după îndeplinirea condiţiilor prevăzute de art. 129 și art. 139 din O.U.G. nr. 57/2019 privind Codul administrativ**